Lav et referat af nedenstående tekst:

Tekst:
En gruppe af udenlandske spillere ved Dana Cup er blevet ramt af roskildesyge. Der er fundet mellem 40 og 50 tilfælde af roskildesyge ved Dana Cup. De ramte af virussen har alle boet på samme skole og spist det samme sted. Det oplyser den presseansvarlige ved Dana Cup, Torben Vandsted. Spillerne har alle boet på Muldbjerg Skolen under Dana Cup. De smittede kommer blandt andet fra Peru og Malaysia. Her har de boet sammen med 800 andre, men det er altså kun mellem 40 og 50, der er blevet smittet med virussen. Tilfældet blev opdaget onsdag klokken 17. - Det er træls. Det er irriterende. Men det er dejligt for os at se, hvor hurtigt vores skolevagter og alle andre har grebet ind, siger Torben Vandsted. Isoleret for at undgå smitte De smittede er nu alle blevet isoleret, så de ikke kan smitte andre spillere, trænere eller dommere ved Dana Cup. Derfor bliver der også gjort en ekstra indsats for at sikre, at alle omkring de smittede tager sig alle de nødvendige hygiejneforhold. - De har haft virussen med hertil, hvor end de er kommet fra. Det kan være, at de har været til en anden cup, hvor virussen har været i omløb, siger Torben Vandsted. - Situationen er totalt under kontrol, fortsætter Torben Vandsted. - Jeg er indtil nu ikke blevet orienteret om, at de skulle stoppe nogle kampe, siger Torben Vandsted. Ikke første gang med virus ved Dana Cup - Desværre er det et problem vi har oplevet tidligere, siger Torben Vandsted. For ti år siden blev Dana Cup også ramt af en voldsom virus. Den gang var der dog tale om den mere alvorlige virus svineinfluenza. - Der fik vi lært, hvordan man tackler situationen. Derfor var vi også alle klar over, hvad vi skulle gøre i den her situation, siger Torben Vandsted.

Referat:
En gruppe udenlandske spillere, der alle har boet på samme skole under Dana Cup, er blevet smittet med roskildesyge.